
IEPIRKUMA PRIEKŠMETA APRAKSTS
“EKSPERIMENTĀLĀ IZSTRĀDE”
	

	1. Pasūtītājs jeb finansējuma saņēmējs
	SIA ex2

	2. Nodokļa maksātāja numurs
	40103959172

	3. Pasūtītāja juridiskā adrese
	Egļu iela 10, Ikšķile, Ogres novads, LV-5052

	4. Iepirkuma priekšmets
	Eksperimentālā izstrāde

	5. Piegādes laiks
	Līdz 31.12.2026.

	6. Paredzamā līgumcena
	36 000.00 EUR

	7. Kontaktpersona
	Valdes loceklis Jānis Čakste
Tālr.: +371 26349876
e-pasts: iepirkumi.iub@inbox.lv



8. Vispārīgā informācija par iepirkumu:
8.1. Iepirkums tiek veikts projekta “Integrēta veselības uzraudzības tehnoloģija militārā personāla kaujas spēju un fiziskās gatavības stiprināšanai” (Projekta Nr. 1.2.1.1/3/25/A/026), (turpmāk – Projekts), ko īsteno saskaņā ar 2024. gada 22. oktobra Ministru kabineta noteikumiem Nr. 663 “Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.1. pasākuma "Atbalsts jaunu produktu attīstībai un internacionalizācijai" trešās kārtas īstenošanas noteikumi” ietvaros.
8.2. Iepirkuma priekšmets: iepirkums par tiesībām veikt eksperimentālo izstrādi. 
8.3. Iepirkums tiek organizēts saskaņā ar 2017. gada 28. februāra Ministru kabineta noteikumiem Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”.
8.4. Pasūtītājs izsludina iepirkuma procedūru, publicējot paziņojumu par iepirkuma procedūru un iepirkuma priekšmeta aprakstu Iepirkumu uzraudzības biroja mājaslapā (www.iub.gov.lv). 
8.5. Iepirkumu uzraudzības biroja mājas lapā publicētajā paziņojumā par Pasūtītāja iepirkuma procedūru noteikts piedāvājumu iesniegšanas termiņš.  
8.6. Pasūtītājs no piedāvājumiem izvēlas tā Pretendenta piedāvājumu, kas Pasūtītājam ir ekonomiski visizdevīgākais un vislabāk apmierina tā vajadzības, kā arī nodrošina Pasūtītājam piešķirtā finansējuma efektīvu izmantošanu.

9. Iespējamo Pakalpojumu sniedzēju atlases kritēriji:
9.1. Pakalpojumu sniedzējam ir jābūt personai vai personu apvienībai, kas spēj nodrošināt iepirkuma priekšmeta piegādi atbilstoši iepirkuma priekšmeta apraksta nosacījumiem un kas atbilst šādām prasībām:
9.1.1. Piedāvājumu var iesniegt tikai Pakalpojumu sniedzēji, kas nav reģistrēti kādā no valstīm, kas atbilstoši Ministru kabineta 2023. gada 27. jūnija noteikumiem Nr. 333 “Zemu nodokļu vai beznodokļu valstu un teritoriju saraksts” publicētas oficiālajā izdevumā “Latvijas Vēstnesis”;
9.1.2. Pasūtītājs nevar slēgt līgumu ar tādu Pakalpojumu sniedzēju, ar kuru tas atrodas interešu konfliktā Ministru kabineta 2017. gada 28. februāra noteikumu Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” 12. punkta izpratnē.

10. Tehniskā specifikācija:
10.1 Saskaņā ar pielikumu nr.1.
10.2 Ja iepirkuma priekšmeta aprakstā uzskaitītajām prasībām ir iespējams ekvivalents, Pretendents var iesniegt ekvivalentām prasībām atbilstošu piedāvājumu. Pretendents var iesniegt arī augstākām prasībām atbilstošu piedāvājumu.

11. Piedāvājuma iesniegšanas laiks, vieta un kārtība:
10. 
11. 
11.1. Piedāvājuma iesniegšanas laiks: piedāvājums jāiesniedz saskaņā ar prasībām, kas norādītas Iepirkumu uzraudzības biroja mājaslapā (www.iub.gov.lv) publicētajā uzaicinājumā. 
11.2. Piedāvājums iesniedzams:
11.2.1. personīgi vai nosūtot pa pastu uz adresi: Krišjāņa Valdemāra ielā 100, Rīgā, LV-1013;
11.2.2. elektroniski, parakstītu ar drošu elektronisko parakstu, nosūtot uz e-pasta adresi: iepirkumi.iub@inbox.lv (e-pasta sūtījumiem ir jābūt saņemtiem līdz noteiktajam piedāvājumu iesniegšanas termiņam).
11.3. Pēc minētā termiņa iesniegtie piedāvājumi netiks pieņemti un vērtēti.
11.4. Piedāvājumā jānorāda atbilstība visām Iepirkuma priekšmeta apraksta un Paziņojuma par iepirkumu prasībām.
11.5. Piedāvājumi jāsagatavo latviešu vai angļu valodā un jāiesniedz saskaņā ar Pielikumā nr.2 esošo piedāvājuma formu vai Piegādātājam ērtākā formā, norādot visu nepieciešamo informāciju, saskaņā ar šī iepirkuma priekšmeta apraksta prasībām un prasībām, kas norādītas Iepirkumu uzraudzības biroja mājas lapā (www.iub.gov.lv) publicētajā paziņojumā par iepirkumu. Pretendents var pievienot papildus dokumentus ar informāciju, kas būs noderīga piedāvājuma izvērtēšanai.
11.6. Pretendentam jāaizpilda sadaļa “Pieteikums dalībai iepirkumā” atbilstoši Pielikumā nr. 2 noteiktajai formai, ievērojot šādas prasības:
11.6.1. jānorāda pretendenta pilns nosaukums, juridiskā adrese un reģistrācijas numurs;
11.6.2. jānorāda kontaktpersona (vārds, uzvārds, amats, tālrunis, e-pasts);
11.6.3. jāapliecina, ka pretendents ir iepazinies ar iepirkuma nolikumu un tehnisko specifikāciju, un piekrīt visiem tajos noteiktajiem nosacījumiem;
11.6.4. jāapliecina, ka piedāvājums tiks izpildīts pilnā apjomā un noteiktajos termiņos, ka piedāvājuma saturs pēc iesniegšanas termiņa beigām netiks grozīts, un ka sniegtā informācija ir patiesa;
11.6.5. pieteikums jāparaksta uzņēmuma vadītājam vai pilnvarotai personai, norādot vārdu, uzvārdu un amata nosaukumu, un, ja nepieciešams, jāpievieno pilnvarojuma dokuments;
11.6.6. pieteikums jānoformē latviešu valodā un jāiesniedz elektroniski ar drošu elektronisko parakstu vai papīra formā.
11.7. Pretendentam tehniskajā un finanšu piedāvājumā (pielikumā nr.3) jānorāda pilna informācija par paredzēto darbu apjomu un izmaksu struktūru, tostarp:
11.7.1. stundu sadalījums pa darba pozīcijām, atbilstoši tehniskajā specifikācijā norādītajiem uzdevumiem
11.7.2. paredzamais kopējais darba stundu skaits katrai pozīcijai;
11.7.3. stundas likme (EUR/h) katrai pozīcijai bez pievienotās vērtības nodokļa (PVN)
11.7.4. kopējā summa bez PVN, aprēķināta pēc stundu un likmju reizinājuma
11.7.5. PVN apmērs (EUR)
11.7.6. kopējā summa ar PVN.
11.8. Pretendentam jāiesniedz 11.7.punktā minētā informācija tabulas formā, saglabājot strukturējumu pēc tehniskās specifikācijas sadaļām, lai nodrošinātu pilnīgu izmaksu salīdzināmību starp pretendentiem.
11.9. Pasūtītājs paredz starpposmu maksājumus par aktivitātēm, pamatojoties uz abpusēji parakstītiem pieņemšanas–nodošanas aktiem, kuros norādīts paveiktais darba apjoms, izmantotās darba stundas un nodevumi. Pieļaujams avansa maksājums. Galīgais maksājums tiks veikts pēc visu paredzēto darbu pabeigšanas un gala pieņemšanas–nodošanas akta parakstīšanas.

12. Piedāvājuma izvērtēšana un lēmuma pieņemšana:
12.1. Pēc saņemto piedāvājumu atvēršanas piedāvājumiem tiek izvērtēta atbilstība Pasūtītāja izvirzītajām prasībām un iesniegtie piedāvājumi tiek savstarpēji salīdzināti atbilstoši Pasūtītāja noteiktajiem kritērijiem.
12.2. Pasūtītājs no piedāvājumiem izvēlas tā Pretendenta piedāvājumu, kas Pasūtītājam ir ekonomiski visizdevīgākais un vislabāk apmierina tā vajadzības, kā arī nodrošina piešķirtā finansējuma efektīvu izmantošanu.	
12.3. Pasūtītājs ne vēlāk kā piecu darba dienu laikā pēc lēmuma pieņemšanas informēs visus Pretendentus par pieņemto lēmumu, informāciju nosūtot pa pastu vai elektroniski.
12.4. Pasūtītājs ir tiesīgs jebkurā brīdī pārtraukt iepirkuma procedūru un ne vēlāk kā piecu darbdienu laikā pēc lēmuma pieņemšanas par iepirkuma procedūras pārtraukšanu, par to rakstveidā informējot visus Piegādātājus, informāciju nododot personiski vai nosūtot pa pastu, faksu vai elektroniski, un publicējot Iepirkumu uzraudzības biroja tīmekļvietnē paziņojumu par finansējuma saņēmēja iepirkuma procedūras pārtraukšanu vai grozījumiem.
13. 




Pielikums nr.1

TEHNISKĀ SPECIFIKĀCIJA

1. Iepirkuma priekšmets

Pakalpojums “Eksperimentālās izstrādes veikšana projekta “Integrēta veselības uzraudzības tehnoloģija militārā personāla kaujas spēju un fiziskās gatavības stiprināšanai” (nr. 1.2.1.1/3/25/A/026) ietvaros”.

Eksperimentālās izstrādes mērķis ir izstrādāt, testēt un validēt pilnvērtīgi funkcionējošu integrētās veselības uzraudzības tehnoloģijas digitālo prototipu (mobilā lietotne un datu apstrādes platforma), kas nodrošina datu vākšanu no viedierīcēm un to vizualizāciju.

Iepirkuma rezultātā paredzēts izstrādāt un nodot Pasūtītājam mobilās lietotnes pilnu prototipu ar datu apstrādes un vizualizācijas funkcionalitāti, lietotāja interfeisa un pieredzes (UX/UI) dizaina sistēmu un pilotlietošanas testu veikšanu un rezultātu apkopošanas atskaiti, kā arī tehnisko dokumentāciju un izstrādes kodu.


2. Eksperimentālās izstrādes īstenošanas termiņš

Eksperimentālās izstrādes īstenošanas termiņš ir līdz 31.decembrim 2026.gadā, līdz kuram arī veicami minētie uzdevumi un aktivitātes. Eksperimentālo izstrādi var īstenot arī ātrāk, ja tiek sasniegti tās uzdevumi.


3. Eksperimentālās izstrādes uzdevumi

Galvenie eksperimentālās izstrādes uzdevumi ir
· izstrādāt lietotnes saskarnes (UI) vizuālo dizainu un dizaina sistēmu atbilstoši Pasūtītāja sagatavotajai informācijas arhitektūrai un lietotāju plūsmām;
· izveidot digitālo prototipu ar datu ievades un vizualizācijas funkcionalitāti;
· pielāgot lietotni dažādām ierīcēm, ekrānu izmēriem un operētājsistēmām;
· veikt pilotlietotāju testēšanu, datu apkopošanu un rezultātu analīzi, sagatavojot rekomendācijas pilnās versijas izstrādei;
· izstrādāt datu vizualizācijas un paziņojumu moduli, nodrošinot interaktīvus grafikus, filtrus un dinamiskus indikatorus;
· nodrošināt tehnisko dokumentāciju.


4. Galvenie eksperimentālās izstrādes uzdevumi

4.1. Lietotāja saskarnes (UI) vizuālais dizains un dizaina sistēma

Lietotāja pieredzes (UX) konceptuālo daļu projekta ietvaros nodrošina Pasūtītāja štata lietotāja pieredzes dizaineris, kura atbildībā ir lietošanas konteksta un mērķlietotāju vajadzību analīze, informācijas arhitektūras un lietotāju plūsmu (scenāriju) definēšana, lietojamības testēšanas metodikas izstrāde un izstrādāto risinājumu pieņemšana. Pretendenta uzdevums ir, balstoties uz Pasūtītāja sagatavoto informācijas arhitektūru un lietotāju plūsmām, izstrādāt lietotnes saskarnes (UI) vizuālo dizainu un dizaina sistēmu tehniskā līmenī, kas gatavs nodošanai izstrādei.

Pretendentam jāizstrādā augstas detalizācijas saskarnes vizuālais dizains visiem galvenajiem lietotnes ekrāniem un to stāvokļiem atbilstoši Pasūtītāja apstiprinātajai informācijas arhitektūrai un navigācijas struktūrai. Jāizveido vienota un dokumentēta dizaina sistēma (krāsu palete, tipogrāfija, ikonas, atkārtoti lietojamo komponentu bibliotēka un to lietošanas vadlīnijas), kas nodrošina vizuālu vienotību un atkārtotu izmantojamību turpmākajā izstrādē.

Pretendentam jādemonstrē galvenās lietotāja plūsmas un ļauj Pasūtītājam un tā UX speciālistam veikt lietojamības testēšanu. Lietojamības testēšanu organizē un vada Pasūtītāja štata UX speciālists, bet Pretendents, pamatojoties uz testēšanas konstatējumiem, veic vizuālā dizaina un komponentu precizējumus.
Vizuālais dizains un komponenti jāpielāgo dažādiem ekrānu izmēriem un izšķirtspējām (responsīvs dizains) un jāatbilst attiecīgo platformu (Android, iOS) dizaina vadlīnijām, kā arī pieejamības (accessibility) pamatprasībām.
Rezultātā Pretendents nodod Pasūtītājam apstiprinātu lietotnes UI vizuālo dizainu, dokumentētu dizaina sistēmu un izstrādei sagatavotu nodošanas komplektu (dizaina faili, komponentu specifikācijas un vadlīnijas izstrādātājiem). Nodevums uzskatāms par pieņemtu pēc Pasūtītāja štata UX speciālista saskaņojuma.


4.2. Digitālā prototipa izstrāde

Pretendentam jāizstrādā digitālais prototips, kas nodrošina integrētās veselības uzraudzības lietotnes pamata funkcionalitāti un ļauj demonstrēt risinājuma darbību reālā vidē. Digitālajam prototipam jāatspoguļo lietotnes koncepcija, lietotāja plūsmas un datu apstrādes pamata loģika, kā arī jānodrošina iespēja testēt lietotnes galvenās funkcijas un saskarni.

Prototipa izstrādei jānodrošina vienota tehniskā bāze Android un iOS platformām, izmantojot React Native vai līdzvērtīgu tehnoloģiju, kas nodrošina kodu atkārtotu izmantojamību un vienlīdzīgu funkcionalitāti abās vidēs. Pretendentam jāizveido lietotnes pamata struktūra un jāievieš galvenie moduļi — datu ievades un datu vizualizācijas modulis, kas ļauj novērtēt risinājuma tehnisko gatavību un lietojamību.

Digitālajā prototipā jānodrošina veselības datu attēlošana interaktīvā veidā, izmantojot grafikus, indikatorus un diagrammas, balstoties uz lietotāja mērījumiem vai testa datiem. Tāpat jānodrošina datu sinhronizācijas iespēja ar lokālo datubāzi vai demonstrācijas vides serveri.

Izstrādes procesā jāievēro datu aizsardzības un drošības prasības, nodrošinot lietotāju autentifikāciju, datu šifrēšanu un pamatlīmeņa piekļuves kontroli. Pretendentam jāparedz iespēja lietotnes prototipu izmantot testēšanas nolūkos, simulējot reālas lietotāju darbības un datu plūsmas.

Rezultātā jānodrošina funkcionējošs digitālais prototips, kas ilustrē lietotnes darbības principus, datu apstrādes loģiku un lietotāja saskarnes koncepciju, kā arī ļauj Pasūtītājam praktiski izvērtēt risinājuma atbilstību projekta mērķiem.


4.3. Mobilās versijas pielāgošana

Pretendentam jānodrošina izstrādātās lietotnes pielāgošana dažādām mobilajām platformām, ierīcēm un ekrānu izmēriem, nodrošinot vienlīdzīgu funkcionalitāti, vizuālo kvalitāti un veiktspēju visās lietošanas vidēs. Darba mērķis ir panākt, lai lietotne būtu pilnībā lietojama gan Android, gan iOS operētājsistēmās, saglabājot vienotu lietotāja pieredzi un atbilstību platformu dizaina vadlīnijām.

Izstrādes procesā pretendentam jānodrošina aplikācijas interfeisa, tipogrāfijas un komponentu pielāgošana dažādiem ekrānu izmēriem un izšķirtspējām, ņemot vērā lietotāja ērtības, ergonomiku un saskarnes vienotību. Jānodrošina lietotnes atbildes ātrums un stabila darbība dažādos ierīču un operētājsistēmu apstākļos, kā arī jāveic veiktspējas optimizācija, tostarp slodzes testēšana un kļūdu novēršana.

Pretendentam jāievieš arī risinājumi, kas nodrošina lietotnes saderību ar platformu drošības un privātuma prasībām, tostarp atļauju pārvaldību, datu kontroli un fona procesu efektīvu izmantošanu. Izstrādes laikā jānodrošina pilna funkcionalitātes pārbaude un nepieciešamo labojumu veikšana, lai nodrošinātu vienmērīgu lietotnes darbību gan jaunākajās, gan iepriekšējās operētājsistēmu versijās.

Rezultātā pretendentam jānodrošina stabila, optimizēta un lietotājam draudzīga mobilās lietotnes prototips, kas vienlīdz kvalitatīvi darbojas abās platformās un atbilst mūsdienu tehniskajām un lietojamības prasībām.


4.4. Testēšana ar pilotlietotājiem

Pretendentam jānodrošina izstrādātās mobilās lietotnes testēšana ar pilotlietotājiem, lai pārbaudītu risinājuma funkcionalitāti, lietojamību un datu precizitāti reālos lietošanas apstākļos. Testēšanas mērķis ir identificēt lietotnes stiprās un vājās puses, novērtēt tās piemērotību mērķlietotāju vajadzībām un sagatavot ieteikumus turpmākai pilnveidei.

Pretendentam jāizstrādā un jāsaskaņo ar Pasūtītāju pilottesta plāns, kurā definēti testēšanas mērķi, datu vākšanas kārtība, testēšanas posmi, iesaistīto lietotāju skaits un izvēles kritēriji. Pilotlietotāju grupā jāiekļauj pārstāvji no mērķlietotāju segmenta, lai pārbaude notiktu pēc iespējas autentiskākā vidē.

Testēšanas procesā pretendentam jānodrošina lietotāju darbību reģistrēšana un analīze, kļūdu un neatbilstību fiksēšana, kā arī lietotāju atgriezeniskās saites apkopošana par lietotnes dizainu, datu attēlošanas veidu, ieteikumu precizitāti un vispārējo lietošanas pieredzi. Jāparedz iespēja tehnisko problēmu novēršanai un ātriem programmatūras labojumiem testēšanas gaitā, nodrošinot lietotnes pakāpenisku uzlabošanu.

Pretendentam jāizstrādā testēšanas ziņojums, kas ietver testēšanas scenāriju aprakstus, konstatēto kļūdu sarakstu, lietotāju vērtējumus un ieteikumus lietotnes funkcionalitātes un lietojamības uzlabošanai.

Rezultātā jānodrošina pilottesta pārskats ar analīzi un rekomendācijām turpmākajai optimizācijai, kas apliecina lietotnes tehnisko gatavību un lietotāju vajadzību atbilstību.


4.5. Datu vizualizācijas slāņa prototipēšana un lietotāja interfeisa konfigurēšana

Pretendentam jāizstrādā un jāievieš datu vizualizācijas slānis, kas nodrošina lietotājam iespēju intuitīvi un pārskatāmi analizēt savus veselības un fiziskās sagatavotības rādītājus. Šī uzdevuma mērķis ir izveidot interaktīvu un lietotājam pielāgojamu vizualizācijas vidi, kas apvieno dažādus datu avotus vienotā struktūrā un atbalsta personalizētu pieeju veselības uzraudzībā.

Pretendentam jāizstrādā vizualizācijas risinājumi galvenajiem lietotnes moduļiem, nodrošinot, ka dati tiek attēloti skaidri, dinamiski un atbilstoši lietotāja vajadzībām. Jāparedz iespēja lietotājam skatīt mērījumus dažādos laika periodos, salīdzināt tos ar iepriekšējiem rezultātiem vai atsauces vērtībām, kā arī izvēlēties personalizētus datu attēlošanas veidus (piemēram, grafikus, apļveida indikatorus, tendenču līnijas).

Vizualizācijas slānim jānodrošina datu filtrēšanas, grupēšanas un interpretācijas iespējas, kā arī interaktīvi saskarnes elementi, kas ļauj lietotājam pielāgot skatījumu atbilstoši savām prioritātēm.

Turklāt jānodrošina iespēja lietotājam eksportēt savus datus un pārskatus vai dalīties ar tiem, izmantojot e-pastu vai ziņapmaiņas rīkus.

Pretendentam jānodrošina, ka datu vizualizācijas risinājumi atbilst drošības un datu aizsardzības prasībām, tostarp piekļuves kontrolei un šifrēšanas mehānismiem. Izstrādes rezultātā jānodrošina pilnvērtīgi funkcionējošs datu vizualizācijas un paziņojumu modulis, kas veido lietotnes centrālo analītisko komponenti un nodrošina lietotāja iesaisti un motivāciju ilgtermiņā. 

Pielikums nr.2

PIETEIKUMS DALĪBAI IEPIRKUMĀ

“Eksperimentālā izstrāde projekta “Integrēta veselības uzraudzības tehnoloģija militārā personāla kaujas spēju un fiziskās gatavības stiprināšanai” (nr. 1.2.1.1/3/25/A/026) ietvaros”
[bookmark: _Hlk209614916]
2026.gada __._________

	Pretendenta nosaukums:
	

	Reģistrācijas Nr.:
	

	Juridiskā adrese:
	

	Kontaktpersona:
(kontaktpersonas ieņemamais amats, vārds, uzvārds, tālrunis, e-pasts)
	

	Pasūtītājs
	SIA ex2
Reģ. numurs: 40103959172
Juridiskā adrese: Egļu iela 10, Ikšķile, Ogres novads, LV-5052

	Iepirkuma priekšmets
	Eksperimentālā izstrāde

	Līguma izpildes termiņš
	Līdz 31.12.2026.



ar šī pieteikuma iesniegšanu piesakāmies piedalīties iepirkumā “Eksperimentālā izstrāde projekta “Integrēta veselības uzraudzības tehnoloģija militārā personāla kaujas spēju un fiziskās gatavības stiprināšanai” (nr. 1.2.1.1/3/25/A/026) ievaros”, un apliecinām, ka:
1) tehniskās specifikācijas prasības ir saprotamas un pakalpojums tiks izpildīts pilnā apjomā;
2) pakalpojums tiks izpildīts noteiktajos termiņos;
3) pēc piedāvājumu iesniegšanas termiņa beigām piedāvājums netiks grozīts;
4) apliecinām, ka visas piedāvājumā sniegtās ziņas ir patiesas.


Paraksts ____________________________________________

Vārds, uzvārds ____________________________________________

Amata nosaukums / Pilnvara ____________________________________________




Pielikums nr.3

TEHNISKAIS UN FINANŠU PIEDĀVĀJUMS

iepirkumam “Eksperimentālā izstrāde projekta “Integrēta veselības uzraudzības tehnoloģija militārā personāla kaujas spēju un fiziskās gatavības stiprināšanai” (nr. 1.2.1.1/3/25/A/026) ietvaros”

2026.gada __._________

Ar šo piedāvājam nodrošināt pakalpojumu saskaņā ar tehnisko specifikāciju un iepirkuma nolikuma prasībām par šādu kopējo līgumcenu:

	Nr.
	Darba nosaukums
	Nodevums
	Stundu skaits (h)
	Likme (EUR/h)
	Summa (EUR)

	1.
	Lietotnes UI vizuālais dizains un dizaina sistēma
	Lietotnes UI vizuālais dizains un dokumentēta dizaina sistēma ar izstrādei sagatavotu nodošanas komplektu
	
	
	

	2.
	Digitālā prototipa izstrāde
	Digitālais lietotnes prototips ar datu ievades, attēlošanas un sinhronizācijas funkcionalitāti
	
	
	

	3.
	Mobilās versijas pielāgošana
	Lietotnes optimizēta un pārbaudīta versija abām mobilajām platformām (Android, iOS)
	
	
	

	4.
	Testēšana ar pilotlietotājiem
	Pilottesta atskaite ar testēšanas plānu, lietotāju atsauksmju kopsavilkumu, konstatēto kļūdu sarakstu un rekomendācijas lietotnes uzlabošanai
	
	
	

	5.
	Datu vizualizācijas slāņa prototipēšana un lietotāja interfeisa konfigurēšana
	Funkcionējošs datu vizualizācijas modulis ar interaktīviem grafikiem, datu filtriem un pārskatu eksporta iespējām
	
	
	

	Kopā
	
	
	

	PVN 21%
	
	
	

	Kopā ar PVN
	
	
	



Ar šo apstiprinām, ka tehniskajā un finanšu piedāvājuma noradītajās cenās ir iekļautas visas izmaksas, kas saistītas ar pakalpojuma sniegšanu iepirkuma ietvaros:

Paraksts ____________________________________________

Vārds, uzvārds ____________________________________________

Amata nosaukums / Pilnvara ____________________________________________

1. lp. no 4

4. lp. no 4

